24 October 2014
ກອງປະຊຸມຄະນະບໍລິຫານງານ ປປ ລາວ ກະຊວງວິທະຍາສາດ ແລະ ເຕັກໂນໂລຊີຄັ້ງທີ I
ກອງປະຊຸມຄະນະບໍລິຫານງານຊາວໜຸ່ມຂອງກະຊວງວິທະຍາສາດ ແລະ ເຕັກໂນໂລຊີຄັ້ງທີ I ໄດ້ຈັດຂຶ້ນໃນວັນທີ 23 ເດືອນຕຸລາ ປີ 2014 ຢູ່ກະຊວງດັ່ງ ກ່າວ ໃຫ້ກຽດເຂົ້າຮ່ວມໂດຍສະຫາຍ ດຣ. ວິໄລວົງ ບຸດດາຄຳ ເລຂາຄະນະບໍລິ ຫານງານ ສູນກາງຊາວໜຸ່ມປະຊາຊົນປະຕິວັດລາວ, ສະຫາຍ ສຈ.ດຣ. ບໍ່ວຽງຄຳ ວົງດາລາ ເລຂາຄະນະພັກ, ລັດຖະມົນຕີວ່າການກະ ຊວງວິທະຍາສາດ ແລະ ເຕັກໂນໂລຊີ, ມີສະຫາຍ ນາງ ສີດາ ຢູຕຣີຈັນທະຈັກ ເລຂາຄະນະບໍລິຫານງານຊາວ ໜຸ່ມກະຊວງ ວິທະຍາສາດ ແລະ ເຕັກໂນໂລຊີ, ຄະນະຊາວໜຸ່ມ ແລະ ສະມາຊິກຊາວໜຸ່ມກະຊວງດັ່ງກ່າວຈຳນວນ 150 ສະຫາຍ ເຂົ້າຮ່ວມ.
ສະຫາຍ ນາງ ສີດາ ຢູຕຣີ ຈັນທະຈັກໄດ້ຂຶ້ນຜ່ານບົດລາຍງານການເມືອງຂອງຄະນະບໍລິຫານງານຊ່າວໜຸ່ມກະຊວງວິ ທະຍາສາດ ແລະ ເຕັກໂນໂລຊີວ່າ: ຕະຫລອດໄລຍະຜ່ານມາຄະນະບໍລິຫານງານຊາວໜຸ່ມກະຊວງວິທະຍາສາດ ແລະ ເຕັກ ໂນໂລຊີ ພ້ອມດ້ວຍສະມາຊິກຊາວໜຸ່ມໄດ້ເອົາໃຈໃສ່ຄົ້ນຄ້ວາຮ່ຳຮຽນ ແລະ ເຊື່ອມຊຶມແນວທາງນະໂຍ ບາຍຂອງພັກ-ລັດ,
ລັດຖະມົນຕີກະຊວງກະສິກຳ-ປ່າໄມ້ອອກຄຳສັ່ງສ້າງຂະບວນການອະນາໄມຄອງຊົນລະປະທານ
ເຖິງວ່າກົດໝາຍວ່າດ້ວຍຊົນລະປະທານຫາກໍຖືກຮັບຮອງ ແລະ ປະກາດໃຊ້ໃນ ປີ 2013 ນີ້ກໍ ຕາມ, ແຕ່ກໍມີຫລາຍ ທ້ອງຖິ່ນໄດ້ ພ້ອມກັນຈັດຕັ້ງຂະບວນການອະ ນາໄມລະບົບຄອງເໜືອງ, ກວດ ກາຫົວງານ ແລະ ອາຄານຕ່າງໆ ຕາມຄອງ ຊົນລະປະທານຕິດພັນ ກັບຂະບວນການແຂ່ງຂັນພາຍ ໃຕ້ຫົວຂໍ້ “ຮັກຊາດ ແລະ ພັດທະ ນາ” ເພື່ອປະກອບສ່ວນເຂົ້າໃນ ວຽກງານຕ້ານແລ້ງ - ຕ້ານຖ້ວມ ແລະ ສະເພາະປີນີ້, ກໍແມ່ນ ບັ້ນ ທ້າຍຂອງການຈັດຕັ້ງປະຕິບັດ ແຜນພັດທະນາເສດ ຖະກິດ-ສັງ ຄົມແຫ່ງຊາດ 5 ປີ ຄັ້ງທີ VII. ສະນັ້ນ, ເພື່ອບັນລຸຄາດໝາຍການຜະລິດເຂົ້າເປືອກໃນສົກປີ 2014-2015 ໃຫ້ໄດ້ 4,2 ລ້ານໂຕນ, ເພື່ອສາມາດຮັບປະກັນຄວາມໝັ້ນຄົງດ້ານສະບຽງອາຫານ, ສົ່ງເສີມການຜະລິດເປັນ ສິນຄ້າ ແລະ ແກ້ໄຂຄວາມ ທຸກຍາກຂອງປະຊາຊົນລາວບັນດາເຜົ່າຕາມທິດຍືນຍົງ.
ລັດຖະມົນຕີວ່າການກະຊວງກະສິກຳ ແລະ ປ່າໄມ້ ຈຶ່ງ ໄດ້ອອກຄຳສັ່ງຄື ໃຫ້ກົມຊົນລະປະທານລົງສົມທົບກັບພະແນກ ກະສິກຳ ແລະ ປ່າໄມ້ປະຈຳ ແຂວງ, ນະຄອນຫລວງວຽງຈັນ, ອົງການປົກຄອງທ້ອງຖິ່ນ ແລະ ຂະແໜງການທີ່ກ່ຽວຂ້ອງສືບຕໍ່ ໂຄສະນາເຜີຍແຜ່ເນື້ອໃນຕົ້ນຕໍ ຂອງກົດໝາຍວ່າດ້ວຍຊົນລະປະທານດ້ວຍຫລາຍຮູບແບບ, ຫຼາຍລະດັບ ແລະ ຫລາຍວິທີ
ຫາລືຮ່າງກົດໝາຍ ວ່າດ້ວຍການຕ້ານ ແລະ ສະກັດກັ້ນການໃຊ້ຄວາມຮຸ່ນແຮງຕໍ່ແມ່ຍິງ-ເດັກນ້ອຍ
ໃນວັນທີ 23 ຕຸລານີ້, ຢູ່ນະຄອນຫລວງວຽງຈັນ, ສະພາແຫ່ງຊາດຮ່ວມກັບກະຊວງຍຸຕິທຳ, ຄະນະກຳມາທິການເພື່ອແມ່ ແລະ ເດັກແຫ່ງຊາດ ແລະ ພາກ ສ່ວນກ່ຽວຂ້ອງ, ໄດ້ປຶກສາຫາລື ແລະ ແລກປ່ຽນບົດຮຽນກ່ຽວກັບຮ່າງກົດໝາຍວ່າດ້ວຍການຕ້ານການໃຊ້ຄວາມຮຸນແຮງຕໍ່ແມ່ຍິງ ແລະ ເດັກນ້ອຍໃນ ສປປ ລາວ ພາຍໃຕ້ການເປັນປະທານຂອງທ່ານ ດຣ. ໄຊສົມພອນ ພົມ ວິຫານ ຮອງປະທານສະພາແຫ່ງຊາດລາວ ແລະ ທ່ານນາງ ມາຕາ ຊັນໂທສ໌ ໄພສ໌ ຜູ້ຕາງໜ້າພິເສດຂອງເລຂາທິການໃຫຍ່ອົງການສະຫະປະຊາຊາດ ທີ່ເຮັດວຽກກ່ຽວກັບວຽກງານການຕ້ານການໃຊ້ຄວາມຮຸນແຮງຕໍ່ເດັກ, ມີທ່ານນາງ ຫົງເວີຍ ເກົາ ຜູ້ຕາງໜ້າອົງການອຸຍນີເຊັບປະຈຳລາວ ແລະ ບັນດາຄະ ນະກຳມາທິການກົດໝາຍເຂົ້າຮ່ວມ.
ທ່ານຮອງປະທານສະພາແຫ່ງຊາດ ກ່າວຕໍ່ກອງປະຊຸມວ່າ: ປັດຈຸບັນ ສປປ ລາວ ກຳລັງຮ່າງກົດໝາຍວ່າ ດ້ວຍການຕ້ານການໃຊ້ຄວາມຮຸນແຮງຕໍ່ແມ່ຍິງ ແລະ ເດັກນ້ອຍ, ເປັນກົດໝາຍທີ່ລະບຸສະເພາະກ່ຽວກັບການຕ້ານການໃຊ້ຄວາມຮຸນແຮງຕໍ່
ມາຮູ້ຈັກກັບບຸນນະມັດສະການພະທາດຫລວງຕື່ມອີກ
ຖ້ານັບຖອຍຫລັງກໍຍັງອີກປະມານສອງອາທິດບຸນນະມັດສະການພະທາດ ຫລວງອັນເປັນບຸນປະເພນີໃຫຍ່ໜຶ່ງຂອງຊາວ ພຸດລາວກໍຈະໄດ້ໝູນວຽນມາບັນ ຈົບຄົບຮອບອີກວາລະໜຶ່ງ ແລະ ເພື່ອຄວາມເຂົ້າໃຈຕື່ມອີກກ່ຽວກັບປະຫວັດ ຄວາມເປັນ ມາຂອງວັນບຸນດັ່ງກ່າວທ່ານພະອາຈານ ເວດຮອງປະທານຜູ້ປະຈຳການ ສູນກາງອົງການພຸດທະສາສະໜາສຳພັນແຫ່ງປະເທດ ລາວ, ທັງເປັນເຈົ້າອະທິການ ວັດສີສະເກດ ໄດ້ເລົ່າໃຫ້ຮູ້ວ່າ: ໃນປີ ພສ 2036 ຫລັງຈາກພິທີທຳສັງຄະຍານາຄັ້ງທີ 3 ສິ້ນສຸດລົງ ຢູ່ປະ ເທດອິນເດຍ, ໄດ້ມີພະສົງຈາກ ລາວ 5 ອົງ ກໍໄດ້ສຳເລັດສຶກສາວິຊາທາງພະພຸດທະສາສະໜາ ຢູ່ທີ່ນັ້ນ ແລະ ເມື່ອກັບ ມາໄດ້ນຳເອົາພະບໍລົມສາລີລິຄະທາດ ຫລື ກະດູກຫົວເນົ່າຂອງພະພຸດທະ ເຈົ້າກັບມານຳ, ເມື່ອມາຮອດແລ້ວ ກໍໄດ້ຊັກຊວນ ພະຍາຈັນທະບູລີ ປະສິດທິສັກ ຜູ້ຄອງນະຄອນຫລວງວຽງຈັນ ໃນສະໄໝນັ້ນ, ພ້ອມດ້ວຍປະຊາຊົນຊາວ ວຽງຈັນ ໄດ້ພ້ອມພາ ກັນສ້າງພະທາດອຸບມົງກວມເອົາອັດທິຂອງພະພຸດທະເຈົ້າ ແລະ ການກໍ່ສ້າງມີລັກສະນະຄ້າຍຄືກັບ
ໂຮງຫມໍຜິວໜັງແຂວງບິ່ງດິງ ແລະ ໂຮງຫມໍແຂວງຈຳປາສັກ ເພີ່ມທະວີການຮ່ວມມືສອງຝ່າຍ
ໃນຕອນເຊົ້າຂອງວັນທີ 23 ຕຸລານີ້ ຢູ່ໂຮງໝໍແຂວງຈຳປາສັກ ໄດ້ມີພິທີໄຂ ກອງປະຊຸມຮ່ວມມືທາງດ້ານວິຊາການ ລະ ຫວ່າງໂຮງໝໍຜິວຫນັງສູງກາງກຸຍ ຮົວ ແຂວງບິ່ງດິງ ສສ ຫວຽດນາມ ກັບໂຮງຫມໍແຂວງຈຳປາສັກ ໄດ້ມີຂຶ້ນໃນເຊົ້າວັນທີ 23 ຕຸລານີ້ ຢູ່ເທດສະບານແຂວງຈຳປາສັກໂດຍການເຂົ້າຮ່ວມຂອງທ່ານ ດຣ ຄຳໂພ ຈະເລີນວົງ ຄະນະປະຈຳພັກແຂວງ, ຫົວ ຫນ້າພະແນກສາທາລະນະສຸກແຂວງ ແລະ ດຣ ຫງວຽນແທງເຕິນ ຜູ້ອຳນວຍການໂຮງໝໍດັ່ງກ່າວ ທັງ ເປັນຫົວຫນ້າຄະ ນະພັກຜູ້ແທນທີ່ມາຢ້ຽມຢາມແຂວງ ຈຳປາສັກເພື່ອເພີ່ມທະວີການຮ່ວມມືດ້ານການແພດລະຫວ່າງສອງຝ່າຍ.
ການຢ້ຽມຢາມໃນຄັ້ງນີ້ ນອກຈາກເປັນການທົບທວນຄືນການຮ່ວມມືທາງດ້ານການແພດ ຂອງສອງຝ່າຍໃນຜ່ານ ມາແລ້ວຄະນະແພດ ຈາກ ສສ ຫວຽດນາມ ຍັງຈະໄດ້ລົງສຳຫລວດ ແລະ ກວດກາພະຍາດຂີ້ທູດ, ພະຍາດຜິວຫນັງ ແລະ ພະຍາດທີ່ ຕິດຕໍ່ທາງເພດສຳພັນຢູ່ແຂວງ ຈຳປາສັກເພື່ອຈະໄດ້ວາງແຜນຊ່ວຍເຫລືອໃນການປິ່ນປົວພ້ອມນັ້ນກໍເພື່ອເປັນການ ແລກປ່ຽນບົດຮຽນລະຫວ່າງສອງໂຮງໝໍດັ່ງກ່າວ.
ໜ່ວຍພັກກົມຈັດຕັ້ງ-ພະນັກງານ ທຫລ ສຳເລັດກອງປະຊຸມຄັ້ງທີ IV
ກອງປະຊຸມໃຫຍ່ຄັ້ງທີ IV ຂອງໜ່ວຍພັກກົມຈັດຕັ້ງ ແລະ ພະນັກງານ ທະນາຄານແຫ່ງ ສປປ ລາວ ໄດ້ສຳລັດລົງ ໃນ ວັນທີ 22 ຕຸລາ 2014 ຢູ່ຫ້ອງ ປະຊຸມທະນາຄານແຫ່ງ ສປປ ລາວ ນະຄອນຫຼວງວຽງຈັນເຊິ່ງໄດ້ດໍາ ເນີນ ມາເປັນເວລາ ເຄິ່ງມື້ ພາຍໃຕ້ການເປັນປະທານຂອງສະຫາຍ ພານຸສັກ ແກ່ນວົງ ພະຈັນ ຄະນະໜ່ວຍພັກ-ຮອງຫົວໜ້າກົມຈັດຕັ້ງ ແລະ ພະນັກງານ, ໂດຍການ ໃຫ້ກຽດເຂົ້າຮ່ວມຂອງສະຫາຍ ດຣ ສົມພາວ ໄຟສິດ ເລຂາຄະນະພັກ, ຜູ້ວ່າ ການທະນາຄານແຫ່ງ ສປປ ລາວ, ພ້ອມນີ້ກໍມີບັນດາຄະນະພັກ, ຄະນະພັກຮາກຖານ-ຄະນະໜ່ວຍພັກ, ອົງການມະຫາຊົນ ແລະ ສະມາຊິກພັກທີ່ເປັນພະນັກ ງານປະຕິວັດອາວຸໂສບຳນານ ແລະ ພະນັກງານປະຈຳການ ເຂົ້າຮ່ວມຢ່າງພ້ອມພຽງ.
ກອງປະຊຸມໃຫຍ່ໃນຄັ້ງນີ້ ສະຫາຍ ພານຸສັກ ແກ່ນວົງພະຈັນ ຄະນະໜ່ວຍພັກໄດ້ນໍາສະເໜີບົດລາຍງານການເມືອງ ທີ່ສ່ອງແສງໃຫ້ເຫັນເຖິງຜົນງານ ແລະ ການເຄື່ອນໄຫວໃນການຈັດຕັ້ງປະຕິບັດຕະຫຼອດໄລຍະຜ່ານມາໂດຍພາຍ ໃຕ້ການ
ພຽງ 2 ມື້ ຢູ່ນະຄອນຫລວງວວຽງຈັນມີອຸປະຕິເຫດເກີດຂຶ້ນ 8 ກໍລະນີເສຍຊີວິດ 2 ຄົນ
ພຽງໄລຍະ 2 ວັນຂອງອາທິດນີ້ຄືໃນວັນທີ 21-22 ຕຸລານີ້, ຢູ່ນະຄອນຫລວງ ວຽງຈັນມີອຸປະຕິເຫດຕາມທ້ອງຖະໜົນ ເກີດຂຶ້ນ 8 ກໍລະນີ ສົ່ງຜົນໃຫ້ມີເສຍຊີວິດ 2 ຄົນ ແລະ ບາດເຈັບສາຫັດ 1 ຄົນ.
ເຈົ້າໜ້າທີ່ຈະລາຈອນ ນະຄອນຫລວງວຽງຈັນ ໃຫ້ຮູ້ວ່າ: ກໍລະນີທີໜຶ່ງເກີດຂຶ້ນ ຢູ່ທີ່ບ້ານ ຫ້ວຍຫົງ ເມືອງຈັນທະບູລີ ນະ ຄອນຫລວງວຽງຈັນ ໃນເວລາ 1 ໂມງເຊົ້າ ຂອງວັນທີ 21, ໄດ້ມີລົດຕູ້ຕຳລົດຈັກ, ສົ່ງຜົນໃຫ້ຜູ້ຂັບຂີ່ລົດຈັກ ເສຍຊີວິດຄາ ທີ່ສ່ວນ ຜູ້ຂັບຂີ່ລົດຕູ້ໄດ້ຖືກເຈົ້າໜ້າທີ່ກັກຕົວໄວ້ເພື່ອດຳເນີນຄະດີຕາມ ລະ ບຽບກົດໝາຍ ແລະ ອີກກໍລະນີທີສອງເກີດຂຶ້ນໃນເວ ລາຫົວຄ່ຳຂອງວັນທີ 22 ຕຸລາ, ຢູ່ເຂດບ້ານໂນນຂີ້ເຫລັກເມືອງ ສີໂຄດຕະບອງ ນະຄອນຫລວງວຽງຈັນ ລົດຈັກຕຳກັນຢ່າງຮຸນ ແຮງ, ເຮັດໃຫ້ຜູ້ຂັບຂີ່ລົດຈັກຄົນໜຶ່ງທີ່ເປັນຜູ້ຍິງອາຍຸ 20 ປີ, ຢູ່ບ້ານຕາດທອງ ເສຍຊີວິດຄາທີ່, ສ່ວນອີກຜູ້ໜຶ່ງທີ່ເປັນ ຜູ້ຊາຍ ອາຍຸ 31 ປີ ຢູ່ບ້ານດ່ານຄຳ ໄດ້ຮັບບາດເຈັບສາຫັດ, ຊຶ່ງປັດຈຸບັນທາງເຈົ້າໜ້າທີ່ກຳລັງສືບສວນຊອກຫາສາເຫດຂອງການເກີດອຸ ປະຕິເຫດແຕ່ກໍເປັນການຍາກ ເນື່ອງຈາກ ວ່າຄູ່ກໍລະນີຝ່າຍໜຶ່ງເສຍຊີວິດ ແລະ ອີກຝ່າຍບາດເຈັບສາຫັດເພື່ອດຳເນີນຄະດີຕາມ ລະບຽບກົດໝາຍ ແລະ ກໍລະ ນີອື່ນໆເກີດຂຶ້ນຢ່າງລຽນຕິດ, ຊຶ່ງສາເຫດສ່ວນໃຫຍ່ກໍແມ່ນຍັງຂາດສະຕິ, ບໍ່ເຄົາລົບນັບຖືລະ ບຽບຈະລາຈອນ, ແລ່ນລົດໄວເກີນຂອບເຂດ.
ສານນະຄອນຫລວງຕັດສີນລົງໂທດຜູ້ຄ້າຢາເສບຕິດຈຳຄຸກ 5 ປີ
ເມື່ອບໍ່ດົນມານີ້, ສານປະ ຊົນນະຄອນຫລວງວຽງຈັນ, ໄດ້ຕັດສີນລົງໂທດທ້າວ ບົວພາ ອາຍຸ 55 ປີ, ນາງ ຈັນ ອາຍຸ 50 ປີ ແລະ ທ້າວ ກິ ອາຍຸ 26 ປີຢູ່ບ້ານດອນສາງໄພ ເມືອງປາກງື່ມ ນະຄອນຫລວງວຽງຈັນ ແລະ ທັງສາມຄົນເປັນພໍ່ແມ່ ແລະ ລູກໃນ ຄອບຄົວກັນໃຫ້ຈຳຄຸກຜູ້ລະ 5 ປີ ພ້ອມປັບໃໝ 10 ລ້ານ, ໂດຍທັງສາມຄົນຖືກເຈົ້າໜ້າທີ່ຈັບຕົວໄດ້ເມື່ອທ້າຍເດືອນພະຈິກ 2013 ໃນຂໍ້ຫາຄ້າຂາຍຢາເສບຕິດພ້ອມຂອງກາງຢາບ້າເກືອບ 50 ເມັດ.ເຈົ້າໜ້າທີ່ໃຫ້ຮູ້ວ່າ: ຄອບຄົວດັ່ງກ່າວເລີ່ມມີການເຄື່ອນໄຫວຄ້າຂາຍຢາເສບຕິດມາໃຫ້ກັບໄວລຸ້ນໃນເຂດເມືອງປາກງື່ມແຕ່ປີ 2011 ແຕ່ການເຄື່ອນໄຫວມີລັກ ສະນະເລິກແລບແນບນຽນຈຶ່ງບໍ່ມີຫລັກຖານໃນການຈັບກຸມ ແລະ ຕົກມາຮອດທ້າຍປີ 2011 ຈຶ່ງສາມາດຈັບຕົວພວກກ່ຽວມາດຳເນີນຄະດີຕາມລະບຽບກົດໝາຍ.
ມ້າງຂະບວນການລັກຕັດໄມ້ຫວງຫ້າມຢູ່ປ່າສະຫງວນແຫ່ງຊາດຫ້ວຍນ້ຳເຢັນ
ໃນເວລາປະມານທ່ຽງຄືນໂມງຂອງວັນທີ 20 ຕຸລາຜ່ານມານີ້, ເຈົ້າໜ້າທີ່ທະຫານປະຈຳຢູ່ບ້ານຫ້ວຍນ້ຳເຢັນ ເມືອງນາຊາຍທອງ ນະຄອນຫລວງວຽງຈັນ ໄດ້ນຳກຳລັງເຂົ້າມ້າງຂະບວນການລັກລອບຕັດໄມ້ຫວງຫ້າມ (ໄມ້ດູ) ຢູ່ປ່າສະຫງວນແຫ່ງຊາດຫ້ວຍນ້ຳເຢັນ ແລະ ສາມາດຈັບຜູ້ຕ້ອງຫາໄດ້ຄື ທ້າວ ຕຸ້ຍ ພານໄທ ອາຍຸ 43 ປີ, ທ້າວ ອຳຄາ ວິລະວົງສາ ຢູ່ບ້ານຫ້ວຍນ້ຳເຢັນ, ພ້ອມຂອງກາງໄມ້ດູ່ 24 ທ່ອນ, ມີບໍລິມາດຫລາຍກວ່າ 1,29 ແມັດກ້ອນຢູ່ເທິງລົດຕ໋ອກໆສາມຄັນ, ເຈົ້າໜ້າທີ່ຈຶ່ງໄດ້ຍຶດໄວ້ເປັນຫລັກຖານເພື່ອດຳເນີນຄະດີຕາມລະບຽບກົດໝາຍ, ຂະນະທີ່ທ້າວ ປາ ວໍລະວົງສາ ອາຍຸ 55 ປີຢູ່ບ້ານຫ້ວຍນ້ຳເຢັນ (ເຊິ່ງເປັນພໍ່ຂອງທ້າວອຳຄາ) ແລະ ເປັນ ຫົວໂປ່ໂຕການຂອງຂະບວນ ການລັກລອບຕັດໄມ້ໃນຄັ້ງນີ້ ພວມຫລົບໜີການຈັບກຸ່ມຂອງເຈົ້າໜ້າທີ່ຢູ່. ຜ່ານການສຶບສວນ- ສອບສວນຂອງເຈົ້າໜ້າທີ່ທັງສອງຄົນຮັບສາລະພາບວ່າ: ໃນວັນທີ 16 ຕຸລາ 2014
23 October 2014
ຫາລືການຮັບປະກັນຄວາມຖືກຕ້ອງທາງກົດໝາຍຂອງໄມ້ໃນອາຊຽນ
ກອງເລຂາອາຊຽນ (ASEAN Secretariat), ລັດຖະບານລາວ ແລະ ແຜນງານການ ບັງຄັບໃຊ້ກົດໝາຍປ່າໄມ້, ການ ຄຸ້ມຄອງ ແລະ ການຄ້າໄມ້ສະຫະ ພາບເອີຣົບ (EU FLEGT Facility) ໄດ້ຮ່ວມກັນຈັດກອງປະຊຸມເຝິກ ອົບຮົມ ກ່ຽວກັບ ການຮັບປະກັນຄວາມຖືກຕ້ອງທາງກົດໝາຍຂອງໄມ້ (TLAS) ເຊິ່ງ ໄດ້ຮັບການສະໜັບສະໜູນໂດຍ ສະຖາບັນປ່າໄມ້ເອີຣົບ (European Forest Institute) ເຊິ່ງມີຄະນະຜູ້ແທນຂັ້ນສູງຈາກບັນດາປະເທດອາຊຽນ, ສະຫະພາບເອີ ຣົບ (EU) ແລະ ອິນເດຍ ເຂົ້າຮ່ວມ. ເປົ້າໝາຍຂອງກອງປະຊຸມເພື່ອສ້າງຄວາມອາດສາມາດ, ແລກປ່ຽນປະສົບການ ແລະ ເສີມຂະຫຍາຍການ ພົວພັນຮ່ວມມືລະຫວ່າງອົງການ ແລະ ກຸ່ມຜູ້ທີ່ໄດ້ຮັບຜົນປະໂຫຍດໃນອາຊີຕາເວັນອອກສຽງໃຕ້ທີ່ປະ ຕິບັດງານຮ່ວມກັນກ່ຽວ ກັບຄວາມຖືກຕ້ອງທາງກົດໝາຍຂອງໄມ້.
ໂຮງໝໍມະໂຫສົດເລີ່ມໃຫ້ບໍລິ ການຢາຄຸມກຳເນີດແບບໃໝ່
ໃນວັນທີ 22 ຕຸລານີ້, ໂຮງໝໍມະໂຫສົດ, ໄດ້ເລີ່ມໃຫ້ບໍລິການຢາຄຸມກຳເນີດແບບໃໝ່ (ຊະນິດ ຝັງ) ແລະ ມີການແນະນຳ ແລະ ໃຫ້ຄຳປຶກສາແກ່ແມ່ຍິງທີ່ຕ້ອງ ການໃຊ້ຢາຝັງຄຸມກຳເນີດດັ່ງ ກ່າວ.
ທ່ານນາງ ພິມມະສອນ ສິລິມະໂນທຳ ຮອງຫົວໜ້າພະແນກ ອອກລູກ ແມ່ ແລະ ເດັກ ໂຮງໝໍມະໂຫສົດ ໃຫ້ຮູ້ວ່າ:ຢາຝັງຄຸມກຳເນີດຈະມີຄວາມແຕກຕ່າງຈາກວິທີການຄຸມກຳເນີດທົ່ວໄປ ເນື່ອງຈາກມີຄວາມສະດວກ, ມີປະສິດທິຜົນສູງ ແລະ ສາມາດໃຊ້ໄດ້ດົນເຖິງ 3 ປີ, ບໍ່ຈຳເປັນຕ້ອງທຽວໄປຫາແພດໝໍຫລາຍເທື່ອ, ສາມາດມີລູກໄດ້ທັນທີເມື່ອເອົາຢາຄຸມກຳເນີດອອກ ແລະ ສາ ມາດເຮັດວຽກໜັກໄດ້ເປັນປົກກະຕິ, ເປັນວິທີທີ່ເໝາະສົມສຳລັບແມ່ຍິງທີ່ຍັງບໍ່ພ້ອມມີລູກ ແລະ ຕ້ອງການຢາກມີລູກຫ່າງ, ສາ ມາດປ້ອງກັນການຖືພາຢ່າງມີປະສິດທິຜົນ 99% ແຕ່ບໍ່ສາມາດປ້ອງກັນພະຍາດຕິດຕໍ່ທາງເພດສຳພັນ
ບໍລິສັດບໍ່ທອງ-ຄຳເຊໂປນ ມອບເງິນປັນຜົນໃຫ້ລັດຖະບານລາວ 5 ລ້ານໂດລາສະຫະລັດ
ໃນວັນທີ 21 ຕຸລານີ້, ທີ່ກະຊວງການເງິນ, ທ່ານ ຣິກ ວັດສ໌ ຝອດ ຜູ້ຈັດການ ໃຫຍ່ບໍລິສັດບໍ່ ທອງ-ຄຳເຊໂປນ (MMG LXML Sepon) ໄດ້ມອບເຊັກເງິນ ປັນຜົນ 5 ລ້ານໂດລາສະຫະລັດ ໃຫ້ແກ່ທ່ານນາງ ຄຳຜາຍ ວິທະໄຊ ຫົວໜ້າກົມຄຸ້ມ ຄອງການເງິນລັດວິສາຫະກິດ ຂອງກະຊວງ ການເງິນ ສຳລັບເງິນປັນຜົນ ເບື້ອງຕົ້ນ ປະຈຳປີ 2014 ທີ່ໄດ້ມາຈາກການຂຸດຄົ້ນ ແລະ ຜະລິດແຮ່ ທາດທີ່ບໍ່ຄຳ-ທອງເຊໂປນ.
ລັດຖະບານລາວຖືຮຸ້ນ 10% ຂອງບໍລິສັດ LXML ແລະ ໄດ້ຮັບ ລາຍຮັບໂດຍກົງ 1,3 ຕື້ໂດລາສະຫະລັດ ອັນລວມມີອາ ກອນ, ພາສີຊັບພະຍາກອນແຮ່ທາດ ແລະ ເງິນປັນຜົນຈາກບໍ່ຄຳ-ທອງເຊໂປນ ນັບແຕ່ໄດ້ເລີ່ມຂຸດຄົ້ນ ແລະ ຜະລິດແຮ່ທາດ ໃນປີ 2003 ເປັນ ຕົ້ນມາ.
ກອງປະຊຸມຄະນະກຳມາທິການຮ່ວມຄັ້ງທີ 7 ລະຫວ່າງສະຫະພາບເອີຣົບ ແລະ ສປປ ລາວ ອັດລົງດ້ວຍຜົນສຳເລັດຈົບງາມ
ກອງປະຊຸມຄະນະກຳມາທິການຮ່ວມຄັ້ງທີ 7 ລະຫວ່າງ ສະຫະພາບເອີຣົບ ແລະ ສປປ ລາວ, ໄດ້ຈັດຂຶ້ນໃນວັນທີ 20 ຕຸ ລາ 2014, ຢູ່ນະຄອນຫລວງ ບຣຸກ ແຊນ ປະເທດແບນຊິກ, ພາຍໃຕ້ການເປັນປະທານ ຮ່ວມ ຂອງທ່ານ ຂວັນຕາ ຜາລີວົງ ຫົວໜ້າກົມເອີຮົບ ແລະ ອາເມລິກາ ກະຊວງການຕ່າງປະເທດຂອງ ລາວ ແລະ ທ່ານ ອຸຍໂກ ອັສຕຸຍ ໂຕຜູ້ອຳນວຍການຮັບຜິດ ຊອບຂອບເຂດອາຊີໃຕ້ ແລະ ອາຊີ ຕາເວັນອອກສ່ຽງໃຕ້ຂອງສຳນັກງານການຕ່າງປະເທດສະຫະພາບເອີຮົບ ໂດຍມີຄະນະຜູ້ ແທນລະດັບສູງຂອງທັງສອງຝ່າຍເຂົ້າຮ່ວມ.
ການປຶກສາຫາລືທີ່ມີລັກສະ ນະເປີດກວ້າງ ແລະ ກວມເອົາຫລາຍບັນຫາໃນການພັດທະນາດ້ານການເມືອງ ແລະ ເສດ ຖະກິດໃນ ສປປ ລາວ ແລະ ອີຢູ. ຝ່າຍອີຢູໄດ້ເນັ້ນເຖິງຄວາມສຳຄັນຕໍ່ກັບຄວາມມຸ່ງໝັ້ນອັນເຂັ້ມແຂງຂອງ ສປປ ລາວ ໃນ ການຈັດຕັ້ງປະຕິບັດກົນໄກທົບທວນຄືນປະຈຳໄລຍະ (UPR) ຂອງສະຫະປະຊາຊາດກ່ຽວກັບວຽກງານສິດທິມະນຸດ. ນອກ
Subscribe to: Posts (Atom)